Leonidas fra Rhodos

Leonidas fra Rhodos (gresk: Λεωνίδας; født 188 f.Kr.) var en av de aller mest berømte olympiske løpere i antikkens Hellas.Lahanas, Michael: «Famous Ancient Greek Athletes»  , Mlahanas.de Leonidas tevlet i fire etterfølgende olympiader; i 164 f.Kr., 160 f.Kr., 156 f.Kr. og 152 f.Kr. og i hver av disse vant han tre forskjellige løpskonkurranser.«Who, What, Why: Who was Leonidas of Rhodes?», BBC 12. august 2016«The Athlete», Ancient Olympics, Olympic Games, Olympic.org Et atlet som vant tre tevlinger i én enkelt olympiade ble hyllet med tittelen triastes («trippelvinner»).Miller, Stephen G. (1. januar 2004): Ancient Greek Athletics, Yale University Press Det var kun sju triastes, og Leonidas er den eneste som er kjent som fått den æren mer enn én gang. Han var 36 år da han greide det for fjerde gang.

 Olympisk karriere 
Leonidas deltok i de olympiske leker i den 154. olympiade i 164 f.Kr., den siste i gullalderen av antikkens leker.Lynch, James (18. november 2015): «The Ancient Olympiads: 776 BC to 393 AD», Warwick Press Inc. Leonidas erobret kronen i tre forskjellige løpekonkurranser: stadion, diaulos, og hoplitodromos. Han gjentok denne bedriften i de neste påfølgende olypiadene, 160 f.Kr., 156 f.Kr. og til sist også i 152 f.Kr. da han var hele 36 år gammel. Leonidas' rekorder på tolv individuelle olympiske seire var enestående i den antikke verden.Findling, John E.; Pelle, Kimberly D. (2004): Encyclopedia of the Modern Olympic Movement. Greenwood Press, ISBN 0-313-32278-3, s. xxxv.«Greatest Ancient Olympians - The Real Story of the Ancient Olympic Games», Penn MuseumSociety, The Biblical Archaeology: «The 12 Greatest Ancient Olympians», The BAS Library

Hans uovertrufne antall seire er et vitnemål om hans allsidighet som løper. Den greske filosofen Filostratos fra Athen skrev i sitt verk Gymnastikos (Γυμναστικός) at Leonidas gjorde alle tidligere teorier om løperes trening og kroppstyper foreldet.Filostratos II: Gymnastikos, s. 33. Stadion og diaulos, løp på henholdsvis rundt 200 og 400 meter, var best egnet for sprintere, mens hoplitodromos, som var et diaulos hvor løperne stilte med bronserustning og skjold, krevde mer muskelstyrke og utholdenhet.

 Rekorden brutt i 2016 
Leonidas' antikke rekord på tolv individuelle olympiske seierskranser (betraktet som tilsvarende med en moderne gullmedalje) sto uavbrutt i 2 168 år og ble endelig overgått i 2016 da amerikanske Michael Phelps vant 200 meter individuell medley i Sommer-OL 2016 i Brasil. Det var hans trettende individuelle olympiske gullmedalje i svømming.Bull, Andy (12. august 2016): «Phelps claims 200m individual medley gold for fourth straight Olympics», The Guardian. London. Sitat: «Phelps has now overtaken Leonidas of Rhodes as the most decorated Olympian of this, that, and every era. Leonidas, as every self-respecting sports fan knows, did the sprint triple in the stadion, the diaulos, and the hoplitodromos, at four Olympics in a row between 164 and 152 BC. Or 2,168 years ago.»

Referanser

Kategori:Fødsler i 188 f.Kr.
Kategori:Grekere fra oldtiden
Kategori:Olympiske leker